Λάρνακα, 17/02/2026

**Η Lidl Κύπρου στηρίζει το Σαρακοστιανό τραπέζι με μειώσεις τιμών -15% σε βασικά προϊόντα**

**Με το βλέμμα στον καταναλωτή η εταιρεία προσφέρει ποιότητα και οικονομία και την περίοδο της Σαρακοστής.**

Η **Lidl Κύπρου**, πιστή στη **δέσμευσή** της να προσφέρει την **καλύτερη ποιότητα στην καλύτερη τιμή της αγοράς**, ανακοινώνει μια νέα πρωτοβουλία στήριξης των νοικοκυριών για την περίοδο της Σαρακοστής. Ανταποκρινόμενη στις ανάγκες της εποχής, η εταιρεία προχωρά σε **έκπτωση -15%** **σε επιλεγμένα κατεψυγμένα λαχανικά και ρύζια**, διευκολύνοντας την πρόσβαση σε ποιοτικές διατροφικές επιλογές.

Η Σαρακοστή είναι μια περίοδος συνδεδεμένη με την παράδοση και τις πιο συνειδητές διατροφικές συνήθειες. Ωστόσο, παραμένει μια περίοδος όπου οι οικονομικές πιέσεις στα νοικοκυριά είναι υπαρκτές. Η Lidl Κύπρου, μέσα από τη νέα της 360° καμπάνια επικοινωνίας, αποδεικνύει έμπρακτα ότι **η πραγματική αξία βρίσκεται στις πράξεις**, ενισχύοντας το καθημερινό τραπέζι με προϊόντα που αποτελούν τη βάση της Σαρακοστιανής διατροφής.

Σχετικά με τη νέα αυτή πρωτοβουλία, ο **Martin Brandenburger, CEO & Πρόεδρος Διοίκησης της Lidl Κύπρου**, δήλωσε: *«Στη Lidl Κύπρου, η αποστολή μας είναι ξεκάθαρη: να στεκόμαστε δίπλα στους καταναλωτές μας με συνέπεια και ειλικρίνεια. Σε μια περίοδο με ιδιαίτερη σημασία για την κυπριακή παράδοση, όπως η Σαρακοστή, επιλέγουμε να μειώσουμε τις τιμές μας ακόμα περισσότερο σε βασικά αγαθά, όπως τα λαχανικά και το ρύζι. Η πρόσφατη ανάδειξή μας ως Νο.1 στη σχέση ποιότητας-τιμής με το Best Buy Award 2025/2026 δεν είναι απλώς ένας τίτλος, αλλά η υπόσχεσή μας να παραμείνουμε η πρώτη επιλογή για κάθε νοικοκυριό στην Κύπρο, προσφέροντας οικονομία χωρίς κανέναν συμβιβασμό στην ποιότητα»*.

Η φιλοσοφία της εταιρείας για σταθερά χαμηλές τιμές αναγνωρίστηκε και επίσημα με το διεθνές βραβείο **Best Buy Award για το 2025/2026**. Η διάκριση αυτή, αποτέλεσμα ανεξάρτητης έρευνας του οργανισμού **ICERTIAS**, επιβεβαιώνει την εμπιστοσύνη των Κυπρίων καταναλωτών στη Lidl Κύπρου ως τον κορυφαίο προορισμό για αγορές που συνδυάζουν το ελάχιστο δυνατό κόστος με τις υψηλότερες προδιαγραφές.

Η **Lidl Κύπρου** συνεχίζει να πορεύεται με **επίκεντρο τον άνθρωπο**, προσφέροντας λύσεις που κάνουν τη διαφορά στην καθημερινότητα κάθε κυπριακής οικογένειας.

**Επισκεφθείτε τη Lidl Κύπρου και στα:**

[**corporate.lidl.com.cy**](https://corporate.lidl.com.cy/el/)

**team.lidl.com.cy**

[**lidlfoodacademy.com.cy**](https://www.lidlfoodacademy.com.cy/)

[**facebook.com/lidlcy**](https://www.facebook.com/lidlcy)

[**instagram.com/lidl\_cyprus**](https://www.instagram.com/lidl_cyprus/)

**youtube.com/lidlcyprus**

[**linkedin.com/company/lidl-cyprus**](https://www.linkedin.com/company/lidl-cyprus)